《陈明卿自吴门见访诗以别之》
明代·李孙宸

宦辙南来似梗浮，故人何意远相求。长江正望吴门练，九月先移剡雪舟。

霜落枫林千里梦，夜凉鸿雁一天秋。干戈世路同增感，不独尊前有别愁。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。